Premierul Franței le-a recomandat cetățenilor să se izoleze opt zile înainte de Crăciun.
Jean Castex vrea ca francezii să se izoleze opt zile înainte de Crăciun. Părinții sunt sfătuiți să nu-și trimită copii la școală joi și vineri. Jean Castex: Poți să te testezi vineri, dar să fii contagios și pozitiv luni.
La pregătirile pentru masa de Crăciun din Franța de anul acesta ar putea intra și o carantină. Premierul Jean Castex îi îndeamnă pe francezi ca în loc să se testeze înainte să se vadă cu rude sau prieteni de sărbători, să se izoleze la domiciliu. Și nu puțin, ci cu opt zile înainte de Crăciun.Mai mult, șeful guvernului le spune părinținilor să nu-și trimită copii la școală joi și vineri, ca să poată respecta termenul.Nu e o restricție oficială, ci un sfat pentru cei care pot să se izoleze atât de mult timp. Castex nu o face pentru binele cetățenilor, ci pentru ca laboratoarele care analizează testele să nu aibă prea mult de lucru."Poți să te testezi vineri, dar să fii contagios și pozitiv luni. Ar trebui să te testezi o dată la două zile. Nu este posibil, nu este rezonabil, mai ales că nu avem o asemenea capacitate", a declarat premierul Franței.De ieri, francezii nu au voie să iasă din casă între opt seara și șase dimineața. Dar restricția va fi anulată în ajunul Crăciunului.